Module
Contents
Index 🔎︎

# Módosítás

A dokumentumban levő objektumok módosításához tartozó parancsokat tartalmazza.

## Forgatás

Elforgatja a kiválasztott objektumokat.

## Tükrözés

A kijelölt objektumot függőlegesen vagy vízszintesen tükrözi.

## Átalakítás

Beállítások a kijelölt objektum átalakításához.

## Elrendezés

Módosítja a kijelölt objektum takarási sorrendjét.

## Igazítás (objektumok)

A kijelölt objektumokat egymáshoz viszonyítva igazítja.

## Elosztás

Három vagy több kijelölt objektumot oszt el egyenletesen a függőleges vagy vízszintes tengely mentén. Az objektumok közti térközt is el lehet egyenletesen osztani.

## Objektum elnevezése

Nevet rendel a kiválasztott objektumhoz, hogy gyorsan elérhető legyen a Navigátor segítségével.

## Csoportosítás

Csoportosítja a kijelölt objektumokat, hogy egy objektumként lehessen őket mozgatni.

## Csoportbontás

A kiválasztott csoportot választja szét különálló objektumokra.

## Belépés a csoportba

Megnyitja a kijelölt csoportot, így az egyes objektumokat tudja szerkeszteni. Ha a kijelölt csoport beágyazott csoportot tartalmaz, akkor megismételheti ezt a parancsot az alcsoporton is.

## Kilépés a csoportból

Kilép a csoportból, így a csoport tagobjektumai külön már nem szerkeszthetők.

## Összevonás

Kettő vagy több kijelölt objektumot von össze egy alakzattá. A csoportokkal ellentétben az egyesített objektum az egymásra helyezési sorrendben legalul lévő objektum tulajdonságait kapja meg. Különválaszthatja az egyesített objektumokat, de az eredeti objektumtulajdonságok elvesznek.

## Felosztás

Egy összevont objektumot egyedi objektumokra bont fel. Az így keletkezett objektumok ugyanazzal a vonal- és kitöltési tulajdonságokkal fognak rendelkezni, mint az összevont objektum.

## Alakzatok

Létrehoz egy alakzatot két vagy több kijelölt objektumból.

## Összekötés

Két vagy több vonalat, Bézier-görbét vagy más objektumot vonallal összekötve összefüggő vonalat vagy Bézier-görbét hoz létre. A zárt objektumok kitöltése elveszik a vonalakká történő átalakítás során.

## Törés

Az Összekötés paranccsal összekapcsolt vonalakat szétválasztja.