Module
Contents
Index 🔎︎

# Menük

Ebben a fejezetben megtalálja az összes LibreOffice Draw-menü, -almenü, és a hozzájuk tartozó párbeszédablakok leírását.

A menüparancsok használatához jelölje ki az ablakot, amelyben a megfelelő dokumentum található. Hasonlóképpen ha egy objektumhoz kapcsolódó menüparancsot akar aktiválni, jelölje ki a megfelelő objektumot a dokumentumon belül.

A menük helyzetfüggők. Ez azt jelenti, hogy azok a menüelemek jelennek meg, amelyek alkalmazhatóak az aktuális feladat kivitelezésében. Ha a kurzor egy szövegen áll, minden olyan menüelem használható, amely a szöveg szerkesztésével kapcsolatos. Ha képeket jelöl ki egy dokumentumban, minden olyan menüparancs elérhető lesz, amely képek szerkesztéséhez kellhet.

## Fájl

Ez a menü a Draw-dokumentumok kezelésével kapcsolatos általános parancsokat tartalmazza, például megnyitás, bezárás vagy nyomtatás. A LibreOffice Draw bezárásához kattintson a Kilépés lehetőségre.

## Szerkesztés

Ezen menü parancsai a Draw-dokumentumok szerkesztésére használhatók (például másolás és beillesztés).

## Nézet

Beállítja a Draw-dokumentumok megjelenítési beállításait.

## Beszúrás

Ez a menü lehetővé teszi az elemek, mint a képek és illesztővonalak Draw-dokumentumokba történő beszúrását.

## Formátum

A dokumentum elrendezésének és tartalmának formázására szolgáló parancsokat tartalmaz.

## Eszközök

A menü a LibreOffice Draw eszközeit, valamint a nyelvi eszközöket és a rendszerbeállítások parancsait tartalmazza.

## Módosítás

A dokumentumban levő objektumok módosításához tartozó parancsokat tartalmazza.

## Ablak

A dokumentumablakok kezeléséhez és megjelenítéséhez szükséges parancsokat tartalmazza.

## Súgó

A Súgó menü segítségével indítható a LibreOffice súgója.